Իրանի տնտեսության հիմնական հատվածներից են էներգետիկայի աղբյուրները: Իրանն ունի աշխարհում գազի փաստագրված ամենախոշոր պաշարները և նավթի փաստագրված՝ չորրորդ ամենախոշոր պաշարները: Իրանում նավթի ու գազի արտադրման ծախսերը ցածր են այդ նյութերն արտադրող բազմաթիվ պետությունների հետ համեմատած: Նավթաքիմիայի բնագավառը այն արդյունաբերությունն է, որտեղ նավթն ու գազը ունեն գլխավոր դերակատարություն այդ ոլորտի առաջացման գործում: Հաշվի առնելով, որ Իրանը առաջին տեղում է նավթի ու գազի ընդհանուր պաշարների առումով, ակնհայտ հանգամանք է դառնում Իրանում նավթաքիմիայի արդյունաբերության աճն ու զարգացումը: Իրանում այս արդյունաբերության ևս կարևոր առավելություններից է հումքի բազմազանությունը, ազատ ջրերի հասանելիությունը և մասնագետ մարդկային ուժի առկայությունը: Նավթաքիմիայի արդյունաբերությունը Իրանի տնտեսության հիմնական բաժիններից մեկն է նավթի ու գազի արտադրանքի նկատմամբ ավելացված արժեք ստեղծելու գործում: Իրանում աշխատում են ավելի քան 50 նավթաքիմիայի համալիր, որոնք տարեկան 62 մլն տոննա արտադրության թողունակությամբ իրենով է արել Հանրապետության ոչ նավթային արտահանումների գրեթե 40 տոկոսը: